BOKGOBAPUKU BJA INTHANETENG
GO YA KA DINAGA
LEFASENG KA MOKA
IKGOKAGANYE LE RENA
Dihlatse tša Jehofa
Leina la Segerika la puku ya Beibele ya Kutollo, e lego A·po·ka′ly·psis (apocalypse), le bolela go “Bipolla” goba go “Utolla.” Leina le le hlalosa gabotse seo se bolelwago ke Kutollo—go bipolla ditaba tšeo di fihlilwego le ditiragalo tše di utilwego tšeo di tlago go direga nako e telele ka morago ga ge di ngwadilwe. Bontši bja diporofeto tše di sa tlo phethega.
Meruswi e šupago, o mongwe le o mongwe o swere kotlo yeo e emelago kahlolo e tšwago go Modimo yeo e swanetšego go tšhollelwa lefaseng.—Kutollo 15:1–16:21.
Dipono tša go fedišwa ga manaba a Modimo.—Kutollo 17:1–20:10.
Dipono tša kamoo Modimo a tlago go šegofatša legodimo le lefase.—Kutollo 20:11–22:5.
Molaetša wa yona ke wo o kgahlišago, ga se o boifišago goba o tšhošago go bao ba hlankelago Modimo. Gaešita le ge ba bantši ba tswalanya lentšu “apocalypse” le kotsi e kgolo, puku ya Kutollo e thoma le go phetha ka mantšu ao a dirago gore bao ba e balago, le bao ba e kwešišago le go diriša molaetša wa yona ba tla thabišwa ke go dira seo.—Kutollo 1:3; 22:7.
Kutollo e diriša “dipontšho,” goba maswao a mantši, ao a sa swanelwago go kwešišwa ka tsela ya kgonthe.—Kutollo 1:1.
Jehofa—“Modimo wa therešo ... magodimong” le Mmopi wa dilo ka moka.—Doiteronomio 4:39; Psalme 103:19; Kutollo 4:11; 15:3.
Dilo tšeo di sepedišanago le tabarenakele ya bogologolo yeo e bego e dirišetšwa go rapela Modimo—go akaretša areka ya kgwerano, lewatle le le etšago galase (sebjana sa go hlapela), mabone, dibego tša diorelo gotee le aletare ya dihlabelo.—Ekisodo 25:10, 17, 18; 40:24-32; Kutollo 4:5, 6; 5:8; 8:3; 11:19.
Dipono di šoma “letšatšing la Morena,” leo le thomilego ge Mmušo wa Modimo o be o hlongwa ka 1914 gomme Jesu a thoma go buša e le Kgoši. (Kutollo 1:10) Ka gona, re ka letela gore phethagalo e kgolo ya Kutollo e direge mehleng ya rena.
E le gore re kwešiše puku ya Kutollo, go nyakega dilo tšeo di re thušago go kwešiša dikarolo tše dingwe tša Beibele, go akaretša bohlale bjo bo tšwago go Modimo le thušo ya bao ba šetšego ba e kwešiša.—Ditiro 8:26-39; Jakobo 1:5.
O Swanetše go Dira’ng Gore o Kwešiše Beibele?
Sebata sa Dihlogo tše Šupago Seo se Lego go Kutollo Kgaolo 13 ke Eng?
Didirišwa tša go ithuta Beibele
Dikgatišo tše di Lego Gona
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Ntšha Moneelo wa go Thekga Modiro wa Rena wa Lefase ka Bophara